02021R2306 — DA — 24.02.2022 — 001.002

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS DELEGEREDE FORORDNING (EU) 2021/2306 af 21. oktober 2021 til supplering af Europa-Parlamentets og Rådets forordning (EU) 2018/848 med regler om offentlig kontrol af sendinger af økologiske produkter og omlægningsprodukter, der er bestemt til import til Unionen, og om kontrolattesten (EØS-relevant tekst) (EUT L 461 af 27.12.2021, s. 13)

Ændret ved:





Berigtiget ved:









▼B

KOMMISSIONENS DELEGEREDE FORORDNING (EU) 2021/2306

af 21. oktober 2021

til supplering af Europa-Parlamentets og Rådets forordning (EU) 2018/848 med regler om offentlig kontrol af sendinger af økologiske produkter og omlægningsprodukter, der er bestemt til import til Unionen, og om kontrolattesten

(EØS-relevant tekst)







Artikel 1

Genstand

I denne forordning fastsættes der regler om:

a) verifikationen i tredjelande af sendinger af produkter, der er bestemt til at blive markedsført i Unionen som økologiske produkter eller omlægningsprodukter, og udstedelsen af kontrolattesten

b) den offentlige kontrol af produkter, der indføres i Unionen fra tredjelande, og som er bestemt til at blive markedsført i Unionen som økologiske produkter eller omlægningsprodukter og

c) de foranstaltninger, der skal træffes af kompetente myndigheder, kontrolmyndigheder og kontrolorganer i tredjelande, ved mistanke om manglende overholdelse eller konstateret manglende overholdelse af forordning (EU) 2018/848.

Artikel 2

Definitioner

I denne forordning forstås ved: »sending«:

1) en sending, som defineret i artikel 3, nr. 37), i forordning (EU) 2017/625, af produkter, der er bestemt til at blive markedsført i Unionen som økologiske produkter eller omlægningsprodukter; er der tale om økologiske produkter og omlægningsprodukter, der er undtaget fra offentlig kontrol på grænsekontrolsteder i medfør af delegeret forordning (EU) 2021/2305, forstås en mængde produkter henhørende under en eller flere koder i den kombinerede nomenklatur, der er omfattet af en enkelt kontrolattest, og som fragtes med det samme transportmiddel og importeres fra det samme tredjeland »grænsekontrolsted«:

2) en grænsekontrolpost som defineret i artikel 3, nr. 38), i forordning (EU) 2017/625 »sted for overgang til fri omsætning«:

3) et sted for overgang til fri omsætning, hvor der i henhold til delegeret forordning (EU) 2021/2305 gennemføres offentlig kontrol af økologiske produkter og omlægningsprodukter, som er undtaget fra offentlig kontrol ved grænsekontrolsteder »kontrolsted«:

4) et andet kontrolsted end et grænsekontrolsted som omhandlet i artikel 53, stk. 1, litra a), i forordning (EU) 2017/625 »dokumentkontrol«:

5) dokumentkontrol som defineret i artikel 3, nr. 41), i forordning (EU) 2017/625 »identitetskontrol«:

6) identitetskontrol som defineret i artikel 3, nr. 42), i forordning (EU) 2017/625 »fysisk kontrol«:

7) fysisk kontrol som defineret i artikel 3, nr. 43), i forordning (EU) 2017/625 »kvalificeret elektronisk segl«:

8) et kvalificeret elektronisk segl som defineret i artikel 3, nr. 27), i Europa-Parlamentets og Rådets forordning (EU) nr. 910/2014 ( 1 ).

Artikel 3

Verifikation i tredjelandet

1. Den berørte kontrolmyndighed eller det berørte kontrolorgan, der er anerkendt i henhold til artikel 46 i forordning (EU) 2018/848, foretager verifikation af sendingen i henhold til artikel 16 i Kommissionens delegerede forordning (EU) 2021/1698 ( 2 ).

2. Med henblik på artikel 48 og 57 i forordning (EU) 2018/848 foretager den berørte kontrolmyndighed eller det berørte kontrolorgan verifikation af, at sendingen overholder kravene i forordning (EF) nr. 834/2007 og de produktionsstandarder og kontrolforanstaltninger, der er godkendt som ækvivalente. Denne verifikation omfatter systematisk dokumentkontrol og, hvis det er relevant på baggrund af en risikovurdering, fysisk kontrol, inden sendingen forlader det tredjeland, der er eksport- eller oprindelsesland.

3. Med henblik på stk. 2-5 er den berørte kontrolmyndighed eller det berørte kontrolorgan: a) en kontrolmyndighed eller et kontrolorgan som omhandlet i artikel 57 i forordning (EU) 2018/848, der er anerkendt for de pågældende produkter og for det tredjeland, hvori produkterne har oprindelse, eller, hvis det er relevant, hvor den sidste håndtering med henblik på tilberedning har fundet sted eller b) en kontrolmyndighed eller et kontrolorgan, der er udpeget af en kompetent myndighed i et anerkendt tredjeland, jf. artikel 48 i forordning (EU) 2018/848, hvor produkterne har deres oprindelse, eller i givet fald hvor den sidste håndtering med henblik på tilberedning har fundet sted.

4. Den i stk. 2 nævnte verifikation foretages af: a) kontrolmyndigheden eller kontrolorganet for producenten af eller forarbejdningsvirksomheden for det pågældende produkt eller b) hvis den erhvervsdrivende eller den gruppe af erhvervsdrivende, der udfører den sidste håndtering med henblik på tilberedning som defineret i artikel 3, nr. 44), i forordning (EU) 2018/848, er forskellig fra producenten af eller forarbejdningsvirksomheden for produktet, den kontrolmyndighed eller det kontrolorgan for den erhvervsdrivende eller den gruppe af erhvervsdrivende, der udfører den sidste håndtering med henblik på tilberedning.

5. Med den i stk. 2 nævnte dokumentkontrol verificeres følgende: a) produkternes og ingrediensernes sporbarhed b) at mængden af de produkter, der indgår i sendingen, er i overensstemmelse med massebalancekontrollen for de respektive erhvervsdrivende i henhold til den vurdering, der er gennemført af kontrolmyndigheden eller kontrolorganet c) de relevante transportdokumenter og handelsdokumenter (herunder fakturaer) for produkterne d) når der er tale om forarbejdede produkter, at alle økologiske ingredienser i sådanne produkter er produceret af erhvervsdrivende eller grupper af erhvervsdrivende, der er certificeret i et tredjeland af en kontrolmyndighed eller et kontrolorgan, der er anerkendt i henhold til artikel 46 eller som omhandles i artikel 57 i forordning (EU) 2018/848 eller af et tredjeland, der er anerkendt i henhold til artikel 47 eller 48 i forordning (EU) 2018/848, eller er produceret og certificeret i Unionen i henhold til nævnte forordning.

Disse dokumentkontroller baseres på alle relevante dokumenter, herunder i artikel 45, stk. 1, litra b), nr. i), i forordning (EU) 2018/848 nævnte certifikat for erhvervsdrivende, dokumentation om inspektionerne, produktionsplanen for det pågældende produkt og dokumentation, der opbevares af de erhvervsdrivende eller grupperne af erhvervsdrivende, tilgængelige transportdokumenter, handelsdokumenter og finansielle dokumenter og alle andre dokumenter, som kontrolmyndigheden eller kontrolorganet anser for relevante.

Artikel 4

Udstedelse af kontrolattesten

1. Den kontrolmyndighed eller det kontrolorgan, der har verificeret sendingen i henhold til artikel 3, udsteder for hver sending en kontrolattest i henhold artikel 5, inden sendingen forlader det tredjeland, der er eksport- eller oprindelsesland.

2. Hvis kontrolmyndigheden eller kontrolorganet er anerkendt i overensstemmelse med artikel 46 i forordning (EU) 2018/848, udsteder myndigheden eller organet først kontrolattesten for sendinger, der indeholder højrisikoprodukter som omhandlet i artikel 8 i delegeret forordning (EU) 2021/1698, når myndigheden eller organet er i besiddelse af den fuldstændige dokumentation om sporbarheden og har modtaget og vurderet resultaterne af analyserne af de prøver, der er udtaget af sendingen i henhold til artikel 16, stk. 6, i nævnte delegerede forordning.

Artikel 5

Kontrolattestens format og anvendelse af Traces

1. Kontrolmyndigheden eller kontrolorganet udsteder kontrolattesten i Traces (Trade Control and Expert System) i henhold til modellen og bemærkningerne i bilaget og udfylder rubrik 1-18 i attesten.

2. Ved udstedelsen af kontrolattesten indlæser kontrolorganet eller kontrolmyndigheden alle støttedokumenter i Traces, herunder følgende: a) resultaterne af analyser eller test, der er foretaget af de udtagne prøver, hvis det er relevant b) handels- og transportdokumenter såsom konnossementet, fakturaer og liste over forpakninger, og, hvis kontrolmyndigheden eller kontrolorganet er anerkendt i henhold til artikel 46 i forordning (EU) 2018/848, den rejseplan, der er udarbejdet i henhold til artikel 16, stk. 5, i delegeret forordning (EU) 2021/1698.

3. Kontrolattesten udstedes i Traces og skal være forsynet med et kvalificeret elektronisk segl.

Hvis seglet ikke er tilgængeligt på tidspunktet for udstedelsen, skal oplysningerne om antallet af forpakninger i rubrik 13 i kontrolattesten, oplysningerne i rubrik 16 og 17 i attesten og de i stk. 2 nævnte dokumenter indføres eller ajourføres i kontrolattesten senest 10 dage efter udstedelsen og under alle omstændigheder inden den kompetente myndigheds kontrol og påtegning heraf i henhold til artikel 6.

4. Kontrolattesten udfærdiges: a) på det officielle sprog eller på et af de officielle sprog i den medlemsstat, hvor grænsekontrolstedet for indførsel i Unionen er beliggende, når det handler om produkter, der er omfattet af offentlig kontrol på grænsekontrolsteder b) på det officielle sprog eller på et af de officielle sprog i den medlemsstat, hvor sendingen skal overgå til fri omsætning, når det handle om produkter, der er undtaget fra offentlig kontrol ved på grænsekontrolsteder i overensstemmelse med delegeret forordning (EU) 2021/2305.

5. Uanset stk. 4 kan en medlemsstat indvillige i, at attester udfærdiges på et andet af Unionens officielle sprog og om nødvendigt vedlagt en bekræftet oversættelse.

Artikel 6

Offentlig kontrol af sendinger

1. Den kompetente myndighed på grænsekontrolstedet eller på et sted for overgang til fri omsætning, alt efter hvad der er relevant, foretager offentlig kontrol af sendinger med henblik på verifikation af overholdelsen af forordning (EU) 2018/848 som følger: a) dokumentkontrol af alle sendinger b) identitetskontrol ved tilfældig udvælgelse og c) fysisk kontrol med en hyppighed, der afhænger af sandsynligheden for manglende overholdelse af forordning (EU) 2018/848.

Dokumentkontrollen omfatter en undersøgelse af kontrolattesten, af alle øvrige støttedokumenter, jf. artikel 5, og i givet fald af resultaterne af analyser og test, der er gennemført af de udtagne prøver.

Hvis en kontrolattest kræver rettelser, som er rent skrivetekniske eller af redaktionel art, kan den kompetente myndighed acceptere, at den kontrolmyndighed eller det kontrolorgan, der har udstedt kontrolattesten, ajourfører oplysningerne i Traces, ved at erstatte dokumentet efter den procedure, der adgang til Traces, uden at ændre oplysningerne i den oprindelige attest vedrørende identifikationen af sendingen, dens sporbarhed og garantierne.

2. Ved sendinger med højrisikoprodukter som omhandlet i artikel 8 i delegeret forordning (EU) 2021/1698 foretager den i stk. 1 nævnte kompetente myndighed systematisk identitetskontrol og fysisk kontrol, udtager mindst én repræsentativ stikprøve af sendingerne og kontrollerer den dokumentation, der er nævnt i artikel 16, stk. 6, i nævnte forordning. Den kompetente myndighed fastlægger en repræsentativ prøvetagningsprocedure, der er egnet til produktets kategori, mængde og emballage.

3. Efter verifikationen i henhold til stk. 1 og i givet fald stk. 2 træffer den kompetente myndighed afgørelse om hver sending. Afgørelsen om sendingen registreres i kontrolattestens rubrik 30 i henhold til modellen og bemærkningerne i bilaget og indeholder en af følgende angivelser: a) Sendingen kan overgå til fri omsætning som økologisk b) Sendingen kan overgå til fri omsætning som under omlægning c) Sendingen kan overgå til fri omsætning som ikkeøkologisk d) Sendingen kan ikke overgå til fri omsætning e) En del af sendingen kan overgå til fri omsætning med en delkontrolattest.

Den kompetente myndighed påtegner kontrolattesten i Traces med et kvalificeret elektronisk segl.

4. For produkter, der er omfattet af offentlig kontrol på grænsekontrolsteder, gælder følgende: a) stk. 3 anvendes i tillæg til reglerne om kompetente myndigheders anvendelse af det fælles sundhedsimportdokument (CHED) på grænsekontrolsteder i henhold til artikel 56, stk. 3, litra b), nr. i), i forordning (EU) 2017/625 og på andre kontrolsteder i henhold til Kommissionens delegerede forordning (EU) 2019/2123 ( 3 ) og i henhold til reglerne om afgørelser om sendinger i henhold til artikel 55 i forordning (EU) 2017/625. b) dokumentkontrol som omhandlet i stk. 1, litra a), kan for bestemte økologiske produkter og omlægningsprodukter foretages i en vis afstand fra grænsekontrolsteder i henhold til artikel 7 og 8 i delegeret forordning (EU) 2019/2123 c) identitetskontrol og fysisk kontrol som omhandlet i stk. 1, litra b) og c), kan for bestemte økologiske produkter og omlægningsprodukter foretages på kontrolsteder i henhold til artikel 2-6 i delegeret forordning (EU) 2019/2123

5. Den afgørelse om sendinger, der træffes i henhold til artikel 55 i forordning (EU) 2017/625, skal henvise til en af de angivelser, der er nævnt i nærværende artikels stk. 3, første afsnit. Hvis importøren gennem udfyldelse af kontrolattestens rubrik 23 har anmodet om henførsel under en særlig toldprocedure i henhold til artikel 7, stk. 1, i nærværende forordning, anføres det i afgørelsen om sendinger i henhold til artikel 55 i forordning (EU) 2017/625, hvilken toldprocedure, der anvendes.

Den afgørelse, der registreres i kontrolattesten om, at sendingen eller dele af sendingen ikke kan overgå til fri omsætning, meddeles uden ophold gennem Traces til den relevante kompetente myndighed, der foretager offentlig kontrol for at verificere overholdelsen af reglerne i artikel 1, stk. 2, litra a)-h) og litra j), i forordning (EU) 2017/625.

Hvis den afgørelse, der er truffet i det fælles sundhedsimportdokument i henhold til artikel 55 i forordning (EU) 2017/625, viser, at sendingen ikke er i overensstemmelse med de regler, der er omhandlet i artikel 1, stk. 2, i nævnte forordning, underretter den kompetente myndighed på grænsekontrolstedet i Traces den kompetente myndighed, der har truffet afgørelsen i henhold til nærværende artikels stk. 3, med henblik på ajourføring af kontrolattesten. Desuden fremlægger enhver kompetent myndighed, der gennemfører offentlig kontrol for at verificere overholdelsen af reglerne i artikel 1, stk. 2, litra a)-h) og litra j), i forordning (EU) 2017/625 i Traces alle relevante oplysninger, f.eks. resultatet af laboratorieanalyser, for den kompetente myndighed, der har truffet afgørelsen i henhold til nærværende artikels stk. 3 for i givet fald at ajourføre kontrolattesten.

6. Hvis kun en del af en sending overgår til fri omsætning, opdeles sendingen i forskellige delsendinger, inden den overgår til fri omsætning. Importøren skal for hver delsending udfylde og indsende en delkontrolattest i Traces i henhold til gennemførelsesforordning (EU) 2021/2307. Den kompetente myndighed i den medlemsstat, hvor delsendingen er bestemt til overgang til fri omsætning, foretager verifikation af delsendingen og påtegner delkontrolattesten i Traces med et kvalificeret elektronisk segl.

7. For sendinger, der er omfattet af offentlig kontrol på grænsekontrolsteder som omhandlet i stk. 4, tillader toldmyndighederne kun sendingens overgang til fri omsætning mod forelæggelse af et behørigt udfyldt fælles sundhedsimportdokument i overensstemmelse med artikel 57, stk. 2, litra b), i forordning (EU) 2017/625 og af en kontrolattest, der er påtegnet i overensstemmelse med nærværende artikels stk. 6, hvori det angives, at sendingen kan overgå til fri omsætning.

Hvis sendingen er opsplittet i forskellige delsendinger, kræver toldmyndighederne, at der fremlægges et behørigt udfyldt fælles sundhedsimportdokument i overensstemmelse med artikel 57, stk. 2, litra b), i forordning (EU) 2017/625 og en delkontrolattest i overensstemmelse med gennemførelsesforordning (EU) 2021/2307 med angivelse i rubrik 12 af, at delsendingen kan overgå til fri omsætning.

Artikel 7

Særlige toldprocedurer

1. Hvis en sending henføres under en toldoplagsprocedure eller en procedure for aktiv forædling, jf. artikel 240, stk. 1, og artikel 256, stk. 3, litra b), i Europa-Parlamentets og Rådets forordning (EU) nr. 952/2013 ( 4 ), og undergår en eller flere tilberedninger som omhandlet i dette stykke, andet afsnit, verificerer den kompetente myndighed sendingen i henhold til artikel 6 i denne forordning, inden den første tilberedning foretages. Referencenummeret på den toldangivelse, hvormed varerne er angivet til oplagring på toldoplag eller til proceduren for aktiv forædling, angives i kontrolattestens rubrik 23.

De tilberedninger, der er nævnt i første afsnit, er begrænset til følgende typer behandlinger:

a) pakning eller ompakning eller

b) anbringelse, fjernelse og ændring af etiketter vedrørende præsentationen af den økologiske produktionsmetode.

2. Efter de tilberedninger, der er nævnt i stk. 1, verificerer den kompetente myndighed sendingen og påtegner kontrolattesten i henhold til artikel 6, inden sendingen overgår til fri omsætning.

3. Inden overgangen til fri omsætning kan en sending under toldovervågning opsplittes i forskellige delsendinger efter verifikationen og påtegningen af kontrolattesten i henhold til artikel 6. Importøren udfylder og indsender en delkontrolattest i Traces i henhold til gennemførelsesforordning (EU) 2021/2307 for hver delsending, der fremkommer ved opsplitningen.

4. Den kompetente myndighed i den medlemsstat, hvor delsendingen skal overgå til fri omsætning, foretager verifikation af delsendingen i henhold til artikel 6, stk. 1 og 2, og påtegner delkontrolattesten i Traces med et kvalificeret elektronisk segl.

5. Den tilberedning og opsplitning, der er nævnt i stk. 1 og 3, foretages i henhold til de relevante bestemmelser i kapitel III og IV i forordning (EU) 2018/848.

Artikel 8

Beredskab for Traces i tilfælde af utilgængelighed eller force majeure

1. Kontrolmyndigheder og kontrolorganer, der udsteder kontrolattesten i henhold til artikel 4, skal have en skrivbar model af nævnte attest parat, som er i overensstemmelse med modellen i bilaget, og af alle dokumenter, der foreskrives ved forordning (EU) 2018/848, og som kan uploades til Traces.

2. Hvis Traces eller en af dets funktionaliteter er utilgængeligt i mere end 24 timer, kan dets brugere anvende en trykt eller elektronisk skrivbar model, jf. stk. 1, til registrering og udveksling af oplysninger.

Den kontrolmyndighed eller det kontrolorgan, der er nævnt i stk. 1, skal forsyne hver udstedt attest med en reference og føre et register over de udstedte attester i kronologisk orden for at sikre overensstemmelse med den alfanumeriske reference, der angives af Traces, når det bliver funktionelt.

Anvendes der kontrolattester i papirform, vil ikkeattesterede ændringer eller sletninger heraf ugyldiggøre dem.

3. Når Traces eller dets funktionaliteter igen bliver tilgængelige, anvender brugerne de oplysninger, der er registreret i overensstemmelse med stk. 2, til elektronisk at udarbejde kontrolattesten og uploade de dokumenter, der er nævnt i stk. 1.

4. Attester og dokumenter, der er udarbejdet i henhold til stk. 2, skal være forsynet med teksten »er udarbejdet i nødsituation«.

5. Ved force majeure finder stk. 1-4 anvendelse. Derudover underretter de kompetente myndigheder, kontrolmyndigheder eller kontrolorganer uden ophold Kommissionen om en sådan hændelse, og kontrolmyndighederne eller kontrolorganerne indfører alle nødvendige oplysninger i Traces senest ti kalenderdage efter hændelsens ophør.

6. Artikel 5, stk. 4 og 5, finder tilsvarende anvendelse på attester og dokumenter, der er udarbejdet i henhold til denne artikels stk. 2.

Artikel 9

Toldmyndighedernes anvendelse af kontrolattesten og delkontrolattesten

For produkter, der er omfattet af offentlig kontrol på et sted for overgang til fri omsætning i henhold til artikel 4 i delegeret forordning (EU) 2021/2305, tillader toldmyndighederne kun en sendings overgang til fri omsætning mod fremvisning af en kontrolattest, hvor det i rubrik 30 angives, at sendingen kan overgå til fri omsætning.

Hvis sendingen er opsplittet i forskellige delsendinger, skal toldmyndighederne kræve, at der fremlægges en delkontrolattest i henhold til gennemførelsesforordning (EU) 2021/2307 med angivelse i rubrik 12 af, at delsendingen kan overgå til fri omsætning.

Artikel 10

Oplysninger, som skal fremlægges af en kompetent myndighed, en kontrolmyndighed eller et kontrolorgan i et tredjeland, ved mistanke om manglende overholdelse eller konstateret manglende overholdelse af reglerne for sendinger

1. ►C1 ◄ Den kompetente myndighed, kontrolmyndigheden eller kontrolorganet svarer Kommissionen, og den medlemsstat, der har sendt den første meddelelse (meddelende medlemsstat), senest 30 kalenderdage efter datoen for modtagelsen af meddelelsen og informerer om de tiltag og foranstaltninger, der er truffet, herunder resultaterne af undersøgelsen, og fremlægger alle øvrige oplysninger, når de foreligger og/eller kræves af den meddelende medlemsstat ►C2 ◄ Hvis en kompetent myndighed, en kontrolmyndighed eller et kontrolorgan i et tredjeland underrettes af Kommissionen, efter at Kommissionen har modtaget en underretning fra en medlemsstat i overensstemmelse med artikel 7 i gennemførelsesforordning (EU) 2021/2307 vedrørende mistanke om manglende overholdelse eller konstateret manglende overholdelse, der berører de økologiske produkters eller omlægningsprodukters integritet i en sending, gennemfører myndigheden eller organet en undersøgelse.Den kompetente myndighed, kontrolmyndigheden eller kontrolorganet svarer Kommissionen, og den medlemsstat, der har sendt den første meddelelse (meddelende medlemsstat), senest 30 kalenderdage efter datoen for modtagelsen af meddelelsen og informerer om de tiltag og foranstaltninger, der er truffet, herunder resultaterne af undersøgelsen, og fremlægger alle øvrige oplysninger, når de foreligger og/eller kræves af den meddelende medlemsstatved hjælp af modellen i bilag III til delegeret forordning (EU) 2021/1698.

2. Den kompetente myndighed, kontrolmyndigheden eller kontrolorganet forelægger alle yderligere oplysninger, som en medlemsstat anmoder om vedrørende yderligere tiltag eller foranstaltninger, der er truffet.

Kommissionen eller en medlemsstat kan anmode den kompetente myndighed, kontrolmyndigheden eller kontrolorganet om uden ophold at stille listen over alle erhvervsdrivende eller grupper af erhvervsdrivende i den økologiske produktionskæde, som sendingen indgår i, og over deres kontrolmyndigheder eller kontrolorganer, til rådighed.

3. Hvis kontrolmyndigheden eller kontrolorganet er anerkendt i henhold til artikel 46 i forordning (EU) 2018/848, finder artikel 21, stk. 2 og 3, i delegeret forordning (EU) 2021/1698 anvendelse.

Artikel 11

Overgangsbestemmelser for kontrolattester og delkontrolattester i papirform

1. Uanset artikel 5, stk. 3, første afsnit, kan kontrolattesten indtil den 30. juni 2022 udstedes i papirform, efter at den er udfyldt i Traces og udskrevet. Kontrolattesten i papirform skal opfylde følgende krav: a) Den er i rubrik 18 forsynet med en håndskreven underskrift afgivet af den bemyndigede person fra den kontrolmyndighed eller det kontrolorgan, der udsteder attesten, og det officielle stempel. b) Den udstedes, inden den sending, som den vedrører, forlader det tredjeland, der er eksport- eller oprindelsesland.

▼M1

1a. Uanset artikel 5, stk. 3, første afsnit, kan en bemyndiget person i Ukraine fra en kontrolmyndighed eller et kontrolorgan, der endnu ikke er udstyret med et kvalificeret elektronisk segl, indtil den 30. juni 2022 udarbejde og indgive kontrolattesten i Traces i elektronisk format uden anvendelse af et kvalificeret elektronisk segl i rubrik 18 i den givne attest. En sådan attest udstedes, inden den sending, som den vedrører, forlader det tredjeland, der er eksport- eller oprindelsesland.

▼B

2. Uanset artikel 6, stk. 3, gælder følgende indtil den 30. juni 2022: a) Hvis kontrolattesten udstedes i papirform i henhold til stk. 1, skal den, efter at den er udfyldt i Traces og udskrevet, i rubrik 23, 25 og 30, alt efter hvad der er relevant, påtegnes i papirudgaven med en håndskreven underskrift afgivet af den bemyndigede person fra den kompetente myndighed på grænsekontrolstedet eller på stedet for overgang til fri omsætning b) Hvis kontrolattesten udstedes i Traces og er forsynet med et kvalificeret elektronisk segl, jf. artikel 5, stk. 3, første afsnit, kan den, efter at den er udfyldt i Traces og udskrevet, i rubrik 23, 25 og 30, alt efter hvad der er relevant, påtegnes på papir med en håndskreven underskrift afgivet af den bemyndigede person fra den kompetente myndighed på grænsekontrolstedet eller på stedet for overgang til fri omsætning ▼M1 c) Hvis kontrolattesten udarbejdes og indgives i Traces i elektronisk format i henhold til stk. 1a, skal den, efter at den er udfyldt i Traces og udskrevet, i rubrik 23, 25 og 30, alt efter hvad der er relevant, påtegnes i Traces med et kvalificeret elektronisk segl eller på papir med en håndskreven underskrift afgivet af den bemyndigede person fra den kompetente myndighed på grænsekontrolstedet eller på stedet for overgang til fri omsætning. ▼B

3. Kontrolmyndigheder, kontrolorganer og kompetente myndigheder foretager verifikation på hvert trin i udstedelsen og påtegningen af kontrolattesten, alt efter hvad der er relevant, at, at oplysningerne i kontrolattesten i papirform svarer til oplysningerne i den attest, der er udfyldt i Traces.

Hvis oplysningerne om antal forpakninger i rubrik 13 i kontrolattesten eller oplysningerne i rubrik 16 og 17 i attesten ikke er udfyldt i kontrolattesten i papirform, eller hvis disse oplysninger adskiller sig fra oplysningerne i den attest, der er udfyldt i Traces, tager de kompetente myndigheder med henblik på verifikationen af sendingen og påtegningen af attesten kun hensyn til de oplysninger, der er indført i Traces.

4. Den i stk. 1 nævnte kontrolattest i papirform fremvises for den kompetente myndighed på det grænsekontrolsted, hvor sendingen indføres til Unionen, hvor sendingen er omfattet af offentlig kontrol, eller for den kompetente myndighed på stedet for overgang til fri omsætning, alt efter hvad der er relevant. Denne kompetente myndighed giver kontrolattesten i papirform tilbage til importøren.

5. Uanset artikel 6, stk. 6 og artikel 7, stk. 4, kan delkontrolattesten indtil den 30. juni 2022 være påtegnet i papirform, efter at den er udfyldt i Traces og udskrevet. Delkontrolattesten i papirform skal opfylde følgende krav: a) Den påtegnes i rubrik 12 med den kompetente myndigheds bemyndigede persons håndskrevne underskrift. b) Den er i rubrik 13 forsynet en håndskreven underskrift, der er afgivet af modtageren af delsendingen.

Den kompetente myndighed i første afsnit, litra a), giver delkontrolattesten i papirform tilbage til den person, der har forelagt den.

Artikel 12

Ophævelse

Forordning (EF) nr. 1235/2008 ophæves.

Forordningen finder dog fortsat anvendelse med henblik på udfyldelse og påtegning af kontrolattester, der under behandling, og som er udstedt før den 1. januar 2022, og delkontrolattester under behandling, som er indgivet af importøren inden den 1. januar 2022, samt med henblik på første modtagers eller modtagerens erklæring i kontrolattesten eller delkontrolattesten.

Artikel 13

Ikrafttræden og anvendelse

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2022.

Denne forordning er bindende i alle enkeltheder og gælder umiddelbart i hver medlemsstat.









BILAG

DEL I

KONTROLATTEST FOR IMPORT AF ØKOLOGISKE PRODUKTER OG OMLÆGNINGSPRODUKTER TIL DEN EUROPÆISKE UNION







1. Udstedende kontrolmyndighed eller kontrolorgan 2. Procedure i henhold til Europa-Parlamentets og Rådets forordning (EU) 2018/848 (1): □ Overensstemmelse (artikel 46) □ Ækvivalent tredjeland (artikel 48) □ Ækvivalent kontrolmyndighed eller ækvivalent kontrolorgan (artikel 57) eller □ Ækvivalens inden for rammerne af en handelsaftale (artikel 47). 3. Kontrolattestens referencenummer 4. Producent af eller forarbejdningsvirksomhed for produktet 5. Eksportør 6. Erhvervsdrivende, der køber eller sælger produktet uden oplagring eller fysisk håndtering af produktet 7. Kontrolmyndighed eller kontrolorgan 8. Oprindelsesland 9. Eksportland 10. Grænsekontrolsted/sted for overgang til fri omsætning 11. Bestemmelsesland 12. Importør 13. Beskrivelse af produktet Økologisk eller under omlægning KN-kode Handelsnavn Kategori Antal forpakninger Partiets nummer Nettovægt 14. Containernummer 15. Plombenummer 16. Samlet bruttovægt 17. Transportmiddel Transportmåde Identifikation Internationalt transportdokument 18. Erklæring fra den kontrolmyndighed eller det kontrolorgan, der udsteder den i rubrik 1 nævnte attest Det attesteres herved, at denne attest er udstedt på grundlag af den kontrol, der kræves i henhold til Kommissionens delegerede forordning (EU) 2021/1698 (2) for ækvivalens (artikel 46 i forordning (EU) 2018/848) eller Kommissionens delegerede forordning (EU) 2021/1342 (3) for ækvivalens (artikel 47, 48 eller 57 i forordning (EU) 2018/848), og at de ovenfor anførte produkter er i overensstemmelse med kravene i forordning (EU) 2018/848 Dato Den befuldmægtigedes navn og underskrift/kvalificeret elektronisk segl Den udstedende myndigheds/det udstedende organs stempel 19. Erhvervsdrivende, der er ansvarlig for sendingen 20. Forhåndsanmeldelse Dato Klokkeslæt 21. For overførsel til 22. Oplysninger om kontrolstedet 23. Særlige toldprocedurer Toldoplag□ Aktiv forædling□ Navn og adresse på den erhvervsdrivende, der er ansvarlig for toldproceduren/toldprocedurerne Kontrolmyndighed eller kontrolorgan, der certificerer den erhvervsdrivende, der er ansvarlig for toldproceduren/toldprocedurerne □ Verifikation af sendingen forud for de(n) særlige toldprocedure(r) Yderligere oplysninger Myndighed og medlemsstat Dato Den befuldmægtigedes navn og underskrift Toldangivelsens referencenummer for toldproceduren/toldprocedurerne 24. Første modtager i Den Europæiske Union 25. Den berørte kompetente myndigheds kontrol Dokumentkontrol □ Tilfredsstillende □ Ikke tilfredsstillende Udtaget til identitetskontrol eller fysisk kontrol □ Ja □ Nej Myndighed og medlemsstat Dato Den befuldmægtigedes navn og underskrift/kvalificeret elektronisk segl 26. For overførsel fra grænsekontrolsted til et kontrolsted: 27. Oplysninger om kontrolstedet □Ja □Nej 28. Transportmiddel fra grænsekontrolstedet til kontrolstedet 29. Identitetskontrol og fysisk kontrol Identitetskontrol □ Tilfredsstillende □ Ikke tilfredsstillende Fysisk kontrol □ Tilfredsstillende □ Ikke tilfredsstillende Laboratorieundersøgelse □Ja □Nej Resultat af undersøgelse □Tilfredsstillende □Ikke tilfredsstillende 30. Den berørte kompetente myndigheds afgørelse □ Sendingen kan overgå til fri omsætning som økologisk □ Sendingen kan overgå til fri omsætning som under omlægning □ Sendingen kan overgå til fri omsætning som ikkeøkologisk □ Sendingen kan ikke overgå til fri omsætning □ En del af sendingen kan overgå til fri omsætning. Yderligere oplysninger Myndighed ved grænsekontrolstedet/kontrolstedet/stedet for overgang til fri omsætning og medlemsstat Dato Den befuldmægtigedes navn og underskrift/kvalificeret elektronisk segl 31. Første modtagers erklæring Det bekræftes hermed, at ved modtagelsen af produkterne er emballagen eller containeren og, hvis det er relevant, kontrolattesten: □ i overensstemmelse med punkt 6 i bilag III til forordning (EU) 2018/848 eller □ ikke i overensstemmelse med punkt 6 i bilag III til forordning (EU) 2018/848. Den befuldmægtigedes navn og underskrift Dato ( 1 ) Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1). ( 2 ) Kommissionens delegerede forordning (EU) 2021/1698 af 13. juli 2021 om supplerende regler til Europa-Parlamentets og Rådets forordning (EU) 2018/848 for så vidt angår proceduremæssige krav for anerkendelsen af kontrolmyndigheder og kontrolorganer, der er kompetente til at foretage kontrol af økologisk certificerede erhvervsdrivende og grupper af erhvervsdrivende og økologiske produkter i tredjelande, og for så vidt angår regler om deres tilsyn og kontroller og andre foranstaltninger, der skal gennemføres af disse kontrolmyndigheder og kontrolorganer (EUT L 336 af 23.9.2021, s. 7). ( 3 ) Kommissionens delegerede forordning (EU) 2021/1342 af 27. maj 2021 om supplerende regler til Europa-Parlamentets og Rådets forordning (EU) 2018/848 vedrørende de oplysninger, som tredjelande og kontrolmyndigheder og kontrolorganer skal fremsende med henblik på tilsyn med deres anerkendelse i henhold til artikel 33, stk. 2 og 3, i Rådets forordning (EF) nr. 834/2007 for så vidt angår importerede økologiske produkter samt vedrørende de foranstaltninger, der skal træffes ved udøvelsen af dette tilsyn (EUT L 292 af 16.8.2021, s. 20).

DEL II

VEJLEDNING I UDFYLDELSEN AF MODELLEN FOR KONTROLATTESTEN

Rubrik 1-18 skal udfyldes af den berørte kontrolmyndighed eller det berørte kontrolorgan i tredjelandet.

Rubrik 1: Navn, adresse og kode for den kontrolmyndighed eller det kontrolorgan, der er anerkendt i henhold til artikel 46 eller nævnt i artikel 57 i forordning (EU) 2018/848, eller en kontrolmyndighed eller et kontrolorgan, der er udpeget af en kompetent myndighed i et tredjeland, jf. artikel 47 eller 48 i nævnte forordning. Denne kontrolmyndighed eller dette kontrolorgan udfylder også rubrik 2-18.

Rubrik 2: I denne rubrik anføres de bestemmelser i forordning (EU) 2018/848, som er relevante for udstedelsen og anvendelsen af denne attest; den relevante bestemmelse anføres.

Rubrik 3: Attestens nummer, som automatisk er tildelt af det Traces (Trade Control and Expert System).

Rubrik 4: Navn og adresse for de(n) erhvervsdrivende, som har produceret eller forarbejdet produkterne i det tredjeland, der er angivet i rubrik 8.

Rubrik 5: Navn og adresse for den erhvervsdrivende, som eksporterer produkterne fra det tredjeland, der er anført i rubrik9. Eksportøren er den erhvervsdrivende, der udfører den sidste håndtering med henblik på tilberedning, jf. definitionen i artikel 3, nr. 44), i forordning (EU) 2018/848, for de produkter, der er angivet i rubrik 13, og forsegling af produkterne i egnet emballage eller containere, jf. punkt 6 i bilag III til forordning (EU) 2018/848.

Rubrik 6: Hvis det er relevant, udfyldes navn og adresse på en eller flere erhvervsdrivende, der køber eller sælger produktet uden oplagring eller fysisk håndtering af produktet.

Rubrik 7: Navn og adresse på de(n) kontrolmyndighed(er) eller de(t) kontrolorganer, der fører tilsyn med, at produktionen eller forarbejdningen af produkterne er i overensstemmelse med reglerne for økologisk produktion i det land, der er angivet i rubrik 8.

Rubrik 8: Ved oprindelsesland forstås de(t) land(e), hvor produktet er produceret/dyrket eller forarbejdet.

Rubrik 9: Ved eksporterende land forstås det land, hvor produktet har gennemgået den sidste aktivitet henblik på tilberedning, jf. definitionen i artikel 3, nr. 44), i forordning (EU) 2018/848, og hvor det er forseglet i egnet emballage eller containere.

Rubrik 10: For sendinger, der er omfattet af offentlig kontrol ved grænsekontrolsteder i henhold til artikel 45, stk. 5, i forordning (EU) 2018/848, angives det navn og den unikke alfanumeriske kode, som gennem Traces er tildelt det grænsekontrolsted for den første ankomst til Unionen, ved hvilket der foretages offentlig kontrol i henhold til artikel 6, stk. 1, i Kommissionens delegerede forordning (EU) 2021/2306 ( 5 ).

For sendinger, der er undtaget fra offentlig kontrol ved grænsekontrolsteder i henhold til artikel 3 i Kommissionens delegerede forordning (EU) 2021/2305 ( 6 ), angives det navn og den unikke alfanumeriske kode, som gennem Traces er tildelt stedet for overgang til fri omsætning i Den Europæiske Union, alt efter hvad der er relevant, hvor der foretages offentlig kontrol i henhold til artikel 6, stk. 1, i Kommissionens delegerede forordning (EU) 2021/2306.

Oplysningerne i denne rubrik kan opdateres af importøren eller dennes repræsentant forud for sendingens ankomst til grænsekontrolstedet eller stedet for overgang til fri omsætning, alt efter hvad der er relevant.

Rubrik 11: Ved bestemmelsesland forstås første modtagers land i Den Europæiske Union.

Rubrik 12: Navn, adresse og EORI-nummer (Economic Operators Registration and Identification) som defineret i artikel 1, nr. 18), i Kommissionens delegerede forordning (EU) 2015/2446 ( 7 ) for den importør som defineret i artikel 2, nr. 1), i Kommissionens gennemførelsesforordning (EU) 2021/2307 ( 8 ), der enten selv eller gennem en repræsentant frembyder sendingen med henblik på overgang til fri omsætning.

Rubrik 13: Beskrivelse af produkterne, herunder:

— angivelse af, hvorvidt der er tale om økologiske produkter eller omlægningsprodukter

— koden i den kombinerede nomenklatur (KN) som omhandlet i Rådets forordning (EØF) nr. 2658/87 ( 9 ) for de pågældende produkter (om muligt 8-cifret niveau)

— handelsnavnet

— produktets kategori i henhold til bilag II til Kommissionens gennemførelsesforordning (EU) 2021/1378 ( 10

— antal forpakninger (antal kasser, kartoner, sække, spande osv.)

— partiets nummer og

— nettovægt.

Rubrik 14: Containernummer: valgfrit.

Rubrik 15: Plombenummer: valgfrit.

Rubrik 16: Samlet bruttovægt udtrykt i relevante enheder (kilo, liter, osv.).

Rubrik 17: Transportmiddel, der anvendes fra oprindelseslandet indtil produktet ankommer til grænsekontrolstedet eller stedet for overgang til fri omsætning med henblik på verifikation af sendingen og påtegning af kontrolattesten.

Transportmåde: fly, skib, togvogn, køretøj eller andet.

Identifikation af transportmidlet: for fly rutenummer, for skib skibsnavn(e), for togvogn togets og godsvognens nummer, for køretøj registreringsnummerpladen på dette og på, hvis det er relevant, på anhængeren.

Ved færge angives skib og vejkøretøj med identifikation af vejkøretøjet og færgeforbindelsen.

Rubrik 18: Erklæring fra den kontrolmyndighed eller det kontrolorgan, der udsteder attesten Her vælges den relevante delegerede forordning fra Kommissionen. Den bemyndigede persons håndskrevne underskrift og stemplet kræves kun for kontrolattester, der udfærdiges på papir, indtil den 30. juni 2022, jf. artikel 11, stk. 1, i delegeret forordning (EU) 2021/2306.

Rubrik 19: Navn, adresse og EORI-nummer som defineret i artikel 1, nr. 18), i delegeret forordning (EU) 2015/2446 for den erhvervsdrivende, der er ansvarlig for sendingen, som defineret i artikel 2, nr. 2), i gennemførelsesforordning (EU) 2021/2307. Denne rubrik skal udfyldes af den importør, der er angivet i rubrik 12, hvis den erhvervsdrivende, der er ansvarlig for sendingen, er forskellige fra nævnte importør.

Rubrik 20: Hvis der er tale om en sending af produkter, der skal markedsføres i Unionen som økologiske produkter eller omlægningsprodukter, der er omfattet af offentlig kontrol på grænsekontrolsteder i henhold til artikel 45, stk. 5, i forordning (EU) 2018/848, angives forventet ankomstdato og tidspunkt på grænsekontrolstedet.

Hvis der er tale om en sending af produkter, der er undtaget fra offentlig kontrol på grænsekontrolsteder i henhold til Kommissionens delegerede forordning (EU) 2021/2305, angives forventet ankomstdato og tidspunkt på stedet for overgang til fri omsætning i henhold til nævnte forordning.

Rubrik 21: Udfyldes af importøren eller, hvis det er relevant, af den erhvervsdrivende, der er ansvarlig for sendingen, for at anmode om, at produkterne overføres til et kontrolsted i Unionen med henblik på yderligere offentlig kontrol, hvis sendingen af de kompetente myndigheder ved grænsekontrolstedet er udtaget til identitetskontrol og fysisk kontrol. Denne rubrik anvendes kun for produkter, der er omfattet af offentlig kontrol på grænsekontrolsteder i henhold til artikel 45, stk. 5, i forordning (EU) 2018/848.

Rubrik 22: Her angives navnet på det kontrolsted i den medlemsstat, hvortil produkterne skal overføres med henblik på identitetskontrol og fysisk kontrol, hvis sendingen er udtaget til en sådan kontrol af de kompetente myndigheder på grænsekontrolstedet. Udfyldes af importøren eller, hvis det er relevant, af den erhvervsdrivende, der er ansvarlig for sendingen. Denne rubrik anvendes kun for produkter, der er omfattet af offentlig kontrol på grænsekontrolsteder i henhold til artikel 45, stk. 5, i forordning (EU) 2018/848.

Rubrik 23: Denne rubrik skal udfyldes af den relevante kompetente myndighed og importøren.

Er der tale om produkter, der er underlagt offentlig kontrol ved grænsekontrolsteder, skal denne rubrik udfyldes af den kompetente myndighed ved grænsekontrolstedet.

Den bemyndigede persons håndskrevne underskrift kræves for kontrolattester, der påtegnes på papir, indtil den 30. juni 2022, jf. artikel 11, stk. 2, i delegeret forordning (EU) 2021/2306.

Rubrik 24: Navn og adresse på første modtager i Den Europæiske Union. Denne rubrik skal udfyldes af importøren.

Rubrik 25: Denne rubrik skal udfyldes af den kompetente myndighed efter gennemførelsen af dokumentkontrollen i henhold til artikel 6 i delegeret forordning (EU) 2021/2306. Hvis dokumentkontrollen ikke er tilfredsstillende, skal rubrik 30 udfyldes.

Denne myndighed skal angive, om sendingen er udtaget til identitetskontrol og fysisk kontrol.

Den bemyndigede persons underskrift/det kvalificerede elektroniske segl kræves kun, hvis den kompetente myndighed er forskellig fra den myndighed, der er angivet i rubrik 30. Den bemyndigede persons håndskrevne underskrift kræves kun for kontrolattester, der påtegnes på papir, indtil den 30. juni 2022, jf. artikel 11, stk. 2, i delegeret forordning (EU) 2021/2306.

Rubrik 26: Udfyldes af den kompetente myndighed på grænsekontrolstedet, hvis sendingen er udtaget til identitetskontrol og fysisk kontrol, og hvis sendingen kan godkendes til overførsel til kontrolstedet med henblik på yderligere offentlig kontrol. Denne rubrik anvendes kun for produkter, der er omfattet af offentlig kontrol på grænsekontrolsteder i henhold til artikel 45, stk. 5, i forordning (EU) 2018/848.

Rubrik 27: Ved overførsel til et kontrolsted angives navnet på kontrolstedet i den medlemsstat, hvortil varerne anmodes om at blive overført med henblik på identitetskontrol og fysisk kontrol, kontaktoplysninger og den unikke alfanumeriske kode, som Traces har tildelt kontrolstedet. Udfyldes af den kompetente myndighed ved grænsekontrolstedet. Denne rubrik anvendes kun for produkter, der er omfattet af offentlig kontrol på grænsekontrolsteder i henhold til artikel 45, stk. 5, i forordning (EU) 2018/848.

Rubrik 28: Se vejledningen for rubrik 17. Denne rubrik skal udfyldes, hvis sendingen overføres til et kontrolsted med henblik på identitetskontrol og fysisk kontrol.

Rubrik 29: Denne rubrik skal udfyldes af den kompetente myndighed, hvis produkterne udtages til identitetskontrol og fysisk kontrol.

Rubrik 30: Denne rubrik skal udfyldes af den kompetente myndighed efter de tilberedninger, der er nævnt i artikel 7, stk. 1, i delegeret forordning (EU) 2021/2306, hvis relevant, og i alle tilfælde efter verifikationen af sendingen i henhold til artikel 6, stk. 1 og 2, i nævnte forordning.

Den kompetente myndighed skal vælge den rette valgmulighed for om nødvendigt at tilføje yderligere oplysninger, der anses for relevante. Dette gælder navnlig, hvis valgmuligheden »Sendingen ikke overgå til fri omsætning« eller »En del af sendingen kan overgå til fri omsætning« er valgt, hvor de relevante oplysninger skal anføres under »yderligere oplysninger«.

Er der tale om produkter, der er underlagt offentlig kontrol ved grænsekontrolsteder, skal denne rubrik udfyldes af den kompetente myndighed ved grænsekontrolstedet. Hvis sendingen overføres til et kontrolsted med henblik på den identitetskontrol og fysisk kontrol, der er nævnt i artikel 6 i delegeret forordning (EU) 2021/2306, skal denne rubrik udfyldes af den kompetente myndighed ved nævnte kontrolsted.

Under »kompetent myndighed ved grænsekontrolstedet/kontrolstedet/stedet for overgang til fri omsætning« anføres navnet på den pågældende myndighed, alt efter hvad der er relevant.

Den bemyndigede persons håndskrevne underskrift kræves kun for kontrolattester, der påtegnes på papir, indtil den 30. juni 2022, jf. artikel 11, stk. 2, i delegeret forordning (EU) 2021/2306.

Rubrik 31: Denne rubrik skal udfyldes af første modtager ved modtagelsen af produkterne efter overgangen til fri omsætning ved at vælge en valgmulighed efter at have foretaget den kontrol, der er omhandlet i nr. 6 i bilag III til forordning (EU) 2018/848.

Første modtagers håndskrevne underskrift kræves for kontrolattester, der påtegnes på papir, indtil den 30. juni 2022, jf. artikel 11, stk. 2, i delegeret forordning (EU) 2021/2306.